**ԱՄՓՈՓԱԹԵՐԹ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **26.04.2021թ.** |
| **N 01/8-1/6200-2021** |
| Նկատի ունենալով, որ վերը նշված միջոցառման նպատակն է աջակցել օտարերկրյա ուղղակի ներդրումների ներգրավմանը, ներդրողներին խորհրդատվության և աջակցության տրամադրմանը, օտարերկրյա ներդրումային ծրագրերին բաժնեմասնակցությանը, ՊՄԳ ոլորտի զարգացման խթանմանը և ՊՄԳ ծրագրերի զարգացմանը, իսկ «Կառավարության կառուցվածքի և գործունեության մասին» ՀՀ օրենքով նշված ոլորտում պետական քաղաքականությունն իրականացնող, ինչպես նաև ծրագրային բյուջետավորման տեսանկյունից ոլորտային ծախսային քաղաքականություն մշակող մարմին է հանդիսանում ՀՀ էկոնոմիկայի նախարարությունը, ուստի առաջարկում ենք անկախ նրանից, որ միջոցառումն իրականացնող «Հայաստանի պետական հետաքրքրությունների ֆոնդ» ՓԲԸ-ի բաժնետիրոջ իրավասությունները ՀՀ էկոնոմիկայի նախարարության փոխարեն վերապահվել է ՀՀ վարչապետի աշխատակազմին, զերծ մնալ վերը նշված միջոցառումը ՀՀ էկոնոմիկայի նախարարությունից ՀՀ վարչապետի աշխատակազմին փոխանցելուց:Ինչ վերաբերում է Նախագծին, ապա անհրաժեշտ է Նախագծին կից 6-րդ հավելվածը հանել, նկատի ունենալով, որ առաջարկվող վերաբաշխումը նախատեսվում է նույն գումարի չափով մեկ միջոցառումից մեկ այլ նոր միջոցառմանը ՀՀ կառավարության պահուստային ֆոնդի միջոցով վերաբաշխում: | Չի ընդունվել, Հաշվի առնելով, որ միջոցառման գծով նախատեսված գումարը առանց դրամաշնորհի հատկացման մրցույթի, ուղիղ հատկացմամբ, համաձայն Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման N 5 հավելվածի N 7 աղյուսակի, տրվում է «Հայաստանի պետական հետաքրքրությունների ֆոնդ» ՓԲԸ-ին, վերջինիս կանոնադրական խնդիրների իրականացման նպատակով, և քանի որ բաժնետիրոջ իրավասությունները ՀՀ կառավարության 2021 թվականի մարտի 25-ի N 381-Ն որոշմամբ փոխանցվել է ՀՀ վարչապետի աշխատակազմին, ուստի ֆինանսական միջոցների ծախսման նպատակայնության, արդյունավետության և հաշվետվողականության տեսանկյունից նպատակահարմար ենք գտնում միջոցառման իրականացումը ՀՀ վարչապետի աշխատակազմին վերապահելը: Ընդունվել է, Խմբագրվել է |
| **2. ՀՀ արդարադատության նախարարություն** | **12.05.2021թ.** |
| **N 01/27.1/12288-2021** |
| Ի պատասխան Ձեր 2021 թվականի մայիսի 10-ի թիվ 01/6196-2021 գրության՝ հայտնում ենք, որ ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում ու լրացում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ ու լրացումներ կատարելու և Հայաստանի Հանրապետության վարչապետի աշխատակազմին գումար հատկացնելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարության կողմից պետական փորձագիտական եզրակացություն չի տրամադրվում՝ ելնելով «Նորմատիվ իրավական ակտերի մասին» օրենքի 7-րդ հոդվածի 2-րդ մասի պահանջներից, համաձայն որոնց՝ փորձաքննության չեն ենթարկվում պարտադիր պահուստավորման նորմատիվի կամ հատուկ տնտեսական նորմատիվների սահմանմանը, Կենտրոնական բանկի կողմից բանկային տոկոսի հաշվարկային դրույքի և բանկերի կապիտալի հակացիկլիկ շեմի չափը սահմանելուն ուղղված` Կենտրոնական բանկի խորհրդի որոշումների նախագծերը, պետական և համայնքային բյուջեների վերաբաշխման, ինչպես նաև բյուջեի կատարումն ապահովող միջոցառումների վերաբերյալ ենթաօրենսդրական նորմատիվ իրավական ակտերի նախագծերը, հարյուր տոկոս պետությանը սեփականության իրավունքով պատկանող բաժնեմաս ունեցող փակ բաժնետիրական ընկերությունների և պետական ոչ առևտրային կազմակերպությունների ստեղծման, վերակազմակերպման և լուծարման վերաբերյալ ենթաօրենսդրական նորմատիվ իրավական ակտերի նախագծերը: | Ընդունվել է ի գիտություն |   |